CELEX: 32016R0613
Language: bg
Date: 2016-04-19 00:00:00
Title: Регламент за изпълнение (ЕС) 2016/613 на Комисията от 19 април 2016 година относно класирането на някои стоки в Комбинираната номенклатура

21.4.2016   
               
               
                  BG
               
               
                  Официален вестник на Европейския съюз
               
               
                  L 105/8
               
            РЕГЛАМЕНТ ЗА ИЗПЪЛНЕНИЕ (ЕС) 2016/613 НА КОМИСИЯТА
      от 19 април 2016 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
               
            
                  (3)
               
               
                  Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се използва от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 19 април 2016 година.
         
            
               За Комисията,
            
            
               от името на председателя,
            
            Stephen QUEST
            
               Генерален директор на генерална дирекция „Данъчно облагане и митнически съюз“
            
         
      
      
         (1)  ОВ L 256, 7.9.1987 г., стр. 1.
      
         (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране
                     (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Изделие (т.нар. „механична ръка за монитор“), изработено от алуминий и състоящо се от две рамена, подвижни съединения и прикрепяща се част във всеки от краищата му.
                     То е проектирано така, че единият му край да се фиксира на стена, бюро или релса, а другият — към монитор.
                     Изделието дава възможност положението на фиксирания към него монитор да се регулира на височина, широчина и/или дълбочина. Мониторът може да се мести във всички посоки според желанието на потребителя. В същото време кабелите могат елегантно да се прикрият в изделието.
                     Изделието може да се адаптира за използване с таблети, телефони и др.
                     Вж. изображението (*)
                     
                  
                  
                     7616 99 90 
                  
                  
                     Класирането се определя от разпоредбите на общи правила 1 и 6 за тълкуване на Комбинираната номенклатура и от описанието на кодове по КН 7616 , 7616 99  и 7616 99 90 .
                     Класиране в позиция 8428  като машини и устройства за повдигане, товарене, разтоварване или пренасяне на товари се изключва, тъй като основното предназначение на изделието е да осигури ползотворното използване на фиксираното към рамото оборудване от ергономична гледна точка. Начинът, по който работи фиксираният към рамото апарат, не съответства на вложения в позиция 8428  смисъл (вж. също Обяснителните бележки към Хармонизираната система (ОБХС) за позиция 8428 ).
                     Тъй като към изделието могат да се фиксират различни видове апарати, класиране в позиция 8473  като части и принадлежности, предназначени изключително или главно за машините и апаратите от № 8469  до 8472 , също се изключва.
                     Поради това че изделието не може да функционира по отделен и независим начин от всяка друга машина или апарат, прикрепени към него, класиране в позиция 8479  като други механични апарати, имащи специфични функции, също е изключено (вж. също ОБХС за позиция 8479 , трети параграф, буква А).
                     Поради това изделието трябва да бъде класирано в код по КН 7616 99 90  като други изделия от алуминий.
                  
               
            (*)  Изображението е само за информация.